Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 23 ก.พ.66
Daily Focus-บล.ฟินันเซีย ไซรัส ประจำวันที่ 23 ก.พ.66
23 ก.พ. 2566

บล.ฟินันเซีย ไซรัส ประเมินแนวโน้มตลาดวันนี้ (22 ก.พ.66) คาด SET แกว่ง Sideways ในกรอบ 1,650-1,670 จุด บรรยากาศการลงทุนโดยรวมยังขาดปัจจัยบวกใหม่เข้ามาหนุน รายงานการประชุม FOMC ที่เปิดเผยเมื่อคืนที่ผ่านมา มองว่าใกล้เคียงกับที่ตลาดประเมินในปัจจุบันคือเงินเฟ้อแม้จะชะลอตัวลงต่อเนื่องในเดือนก่อนๆ แต่ยังอยู่ในระดับสูงกว่าเป้าหมายมาก ทำให้ FED ยังมองว่าจำเป็นต้องขยับขึ้นดอกเบี้ยต่อเนื่อง และมีกรรมการบางท่านสนับสนุนให้ปรับขึ้น 0.5% ในการประชุมรอบก่อน
ขณะที่ตลาด Price-in ระดับ Peak Rate ของ FED ที่ 5.25-5.50% ช่วงกลางปีไปมากแล้ว แต่ยัง Price-in เร่งขึ้นดอกเบี้ย 0.5% ในเดือน มี.ค. เพียง 25% ซึ่งยังถือเป็นความเสี่ยงและจำกัด Upside ของสินทรัพย์เสี่ยงระยะสั้น ส่วนปัจจัยในประเทศโฟกัสยังอยู่ที่ผลประกอบการบริษัทจดทะเบียนไตรมาส 4/65 ซึ่งโดยรวมกลุ่ม Consumption และ Reopening Play เริ่มออกมาตามคาดและดีกว่าคาดมากขึ้นจากกลุ่ม Global Play ที่ประกาศออกมาในช่วง 2-3 สัปดาห์ก่อนหน้า ซึ่งคาดว่าจะช่วยคลายความกังวลต่อแนวโน้มการฟื้นตัวในปี 66 ได้บ้าง มองตลาดอยู่ในช่วงพักฐานรับทั้งปัจจัยภายนอกเรื่องเงินเฟ้อและดอกเบี้ย
รวมถึงภาพรวมกำไรไตรมาส 4/65 ที่อ่อนกว่าคาด อย่างไรก็ตามยังมองจังหวะพักตัวของดัชนีเป็นโอกาสในการสะสมระยะกลาง-ยาวจากเศรษฐกิจไทยที่ทยอยเร่งตัวขึ้น แนวรับหลักที่ทำให้ SET Index ยังอยู่ในแนวโน้มขาขึ้นในภาพระยะกลางอยู่ที่ 1,630+- จุด ส่วนระยะยาวหากมีจังหวะทดสอบแนวจิตวิทยาที่ 1,600 จุดหรือต่ำกว่าจะเป็นจุดในการเข้าลงทุนที่น่าสนใจ
กลยุทธ์ : เลือกเก็งกำไรหุ้นที่มีปัจจัยบวกเฉพาะตัว//ระยะกลาง-ยาวสะสม Domestic และ Reopening Play ช่วงตลาดพักตัว
หุ้นเด่นเดือน ก.พ. : BA, BDMS, BEM, CENTEL, NOBLE